“DIE SKOOL IN GOUDINI is by uitnemendheid ‘n gemeenskapskool. Hy is 102 jaar (tans 160 jaar) gelede deur die gemeenskap vir die gemeenskap gestig. En met die jare is hy in die gemeenskap geweef – totdat hy vandag, net soos die Kerk, ‘n natuurlike deel van die Goudini-lewe is. Daaraan is die mense van Goudini gewoond, hulle vind dit vanselfsprekend en hulle verlang dat dit altyd so moet wees. En die skool is dankbaar en bly dat dit so is. Trouens dit is sy trotse tradisie.”